Wij lodewijck vanden meersberghe ende peter vander hoeven scepen
te loven doen cond allen lieden dat opten dach datu des lyen voer
ons gestaen zijn die eerwerdighe in gode priorine en covent sgoidsh
vanden wittevrouwen te loeven verhalende hoe joffr katlinen van
weez geheten van doerne hoer medezuster religieus zeke recht
actie en gedeelte aencomen en verstorven wae also zij hielde na de
doot roelands wilen van weez geheten van doirne hairs brueders
inde goede achter hem gebleven mids eenen testamente gemaict by
wilen zegen van weez ende joffr katlinen zinen wive vader ende
moeder der voirs roelande en joffr katlinen welck recht actie en
gedeelte de zelve joffr katline mids zeken goetdoene dat hjan
geheten van doerne priest hoe neve woenende te maestricht hoire
gedaen hadde en anden redenen haire dair toe porrende den zelve
h janne ovgegeven hadde ende begt hem die te moghen volghen
ende bliven tot eeuweghen daghen en dat zij priorine en covent
voirscr dat wouden believen ende consenten mds den welken de
priorine en covent voirscr voir hen ende hoire nacomelinghe inden
name vanden voirs goidshuyse tvoirs overgeven dwelc zij bekenden
denghdelic ende mids goeden redenen geschiet en hen also tot der
begten der voirs hoer medezustey geneyght te wesen openbairlic
voir ons consenteerden beliefden ende approbeerden Ende tvors recht
actie ende gedeelte aldair zelve oic den voirs hjanne geheellic ovgave
en dairaff tot zinen oirbe ende behoeff volcomelic quijtschouden en
renucieerden Gelovende de voirs priorine en covent voer hen en
hoe nacomelinghe inden name als voe den voirs h janne ende zine
nacomelinghen tvoirs recht actie en gedeelte geheellic te laten hebbe
volgen ende gebruycken peislic en vredelic tot eeuwegen daghen
en hem noch zinen nacomelinghen dair inne nemermeer stoot letsel
of geweer te doen noch te maken by hen zelven oft yeman anders
in enig manien mair den zelven h janne dairaf altijt tsijnre
manissen en op zinen cost ende last alle alsulken vesticheit boven
als
desen te doen dit zij selen vmoghen en de voirs hjan begende
zal moegen wesen allen argelist uutgesceiden in orconden des lren
dair onse segele zijn aengehanghen Gegeven int jair onss hen
duysent vierhondert en eventsestich eventwintich daghe inde
maend van merte
I